****

**ประกาศองค์การบริหารส่วนตำบลหนองปรือ**

 **เรื่อง ประกาศใช้ข้อบัญญัติ การเก็บเงินค่าธรรมเนียมการใช้น้ำประปา พ.ศ. 2557**

.....................................

 ด้วยองค์การบริหารส่วนตำบลหนองปรือ อำเภอรัษฎา จังหวัดตรัง ได้แก้ไขเปลี่ยนแปลงข้อบัญญัติ เรื่องการเก็บเงินค่าธรรมเนียมการใช้น้ำประปา พ.ศ. 2556 โดยเสนอผ่านสภาองค์การบริหารส่วนตำบลหนองปรือ และสภาองค์การบริหารส่วนตำบลหนองปรือได้มีมติเห็นชอบ แล้ว ในการประชุมสภาสมัยสามัญสมัยที่ 4 ครั้งที่ 1 เมื่อวันที่ 12 ธันวาคม 2557

 อาศัยอำนาจ ตามมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 6 พ.ศ. 2552) กำหนดให้องค์การบริหารส่วนตำบลออกข้อบัญญัติเพื่อใช้บังคับในเขตองค์การบริหารส่วนตำบลได้เท่าที่ไม่ขัดหรือแย้งกฎหมายและอาศัยอำนาจแห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ. 2548 (ตามรายละเอียดแนบท้ายประกาศ)

 นายกองค์การบริหารส่วนตำบลหนองปรือ จึงลงนามและประกาศใช้ข้อบัญญัติ เรื่องการเก็บเงิน

ค่าธรรมเนียมการใช้น้ำประปา พ.ศ. 2557

จึงประกาศให้ทราบโดยทั่วกัน

ทั้งนี้ตั้งแต่ บัดนี้เป็นต้นไป

 ประกาศ ณ วันที่ 15 ธันวาคม พ.ศ. 2557

 (ลงชื่อ) สมบัติ กุลกิจ

 (นายสมบัติ กุลกิจ)

 นายกองค์การบริหารส่วนตำบลหนองปรือ

บัญชีแก้ไขเปลี่ยนแปลงคำชี้แจงข้อบัญญัติตำบลเรื่องการเก็บเงินค่าธรรมเนียมการใช้น้ำประปา พ.ศ. 2556

อนุมัติเมื่อวันที่ 12 เดือนธันวาคม พ.ศ. 2557

องค์การบริหารส่วนตำบลหนองปรือ อำเภอรัษฎา จังหวัดตรัง

แก้ไขเปลี่ยนแปลง ครั้งที่ 1/2557

|  |  |
| --- | --- |
| รายการ | คำชี้แจงที่ขออนุมัติแก้ไขเปลี่ยนแปลง  |
| ข้อบัญญัติตำบลเรื่องการเก็บเงินค่าธรรมเนียมการใช้น้ำประปา พ.ศ. 2556  | ข้อความเดิม | ข้อความใหม่ |
| ข้อ 4. ให้เรียกเก็บค่าน้ำประปา ระบบประปาหมู่บ้าน ดังต่อไปนี้0 – 30 หน่วย เรียกเก็บหน่วยละ 4 บาท31 – 50 หน่วย เรียกเก็บหน่วยละ 5 บาท51 - 80 หน่วย เรียกเก็บหน่วยละ 6 บาท80 หน่วยขึ้นไป เรียกเก็บหน่วยละ 8 บาท  ข้อ 17 (3) ผู้ใช้น้ำต้องเสียค่าปรับในกรณีดังต่อไปนี้ผู้ใช้น้ำประปาไม่ชำระค่าน้ำประปาภายใน 7 วัน นับจากวันที่ได้รับใบแจ้งหนี้ มีโทษปรับเดือนละ 50 บาท | ข้อ 4. ให้เรียกเก็บค่าน้ำประปา ระบบประปาหมู่บ้าน ดังต่อไปนี้0 – 30 หน่วย เรียกเก็บหน่วยละ 4 บาท31 – 50 หน่วย เรียกเก็บหน่วยละ 5 บาท51 - 80 หน่วย เรียกเก็บหน่วยละ 6 บาท80 หน่วยขึ้นไป เรียกเก็บหน่วยละ 8 บาทเจ้าของที่ดินที่บริจาคไว้สำหรับที่วางถังประปาหรือเจ้าของพื้นที่ให้ได้รับลดหย่อนค่าน้ำฟรีเดือนละ 25 หน่วย ส่วนที่เกิน 25 หน่วย ให้จ่ายเงินตามปกติ ส่วนค่าบริการการใช้น้ำหรือค่าเช่ามาตรวัดน้ำ เดือนละ 10 บาท ต้องจ่ายเป็นประจำทุกเดือนแม้ไม่ต้องชำระค่าน้ำข้อ 17 (3) ผู้ใช้น้ำต้องเสียค่าปรับในกรณีดังต่อไปนี้ผู้ใช้น้ำประปาไม่ชำระค่าน้ำประปาภายใน 30 วัน นับจากวันที่ได้รับใบแจ้งหนี้ มีโทษปรับเดือนละ 50 บาท |